
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	                                        Bucureşti, 12.05.2015 

                            Pl-x 582/2014


     RAPORT 
asupra propunerii legislative pentru modificarea Legii nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada 
regimului comunist în România
În temeiul dispoziţiilor art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru modificarea Legii nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, trimisă cu adresa nr. Pl-x 582 din 15 decembrie 2014, înregistrată sub nr.4c-11/1258.
Senatul în calitate de primă Cameră sesizată a respins iniţiativa legislativă în şedinţa din 8 decembrie 2014.
Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificări şi completări,  Camera Deputaţilor este Cameră decizională. 
Consiliul Legislativ a avizat favorabil iniţiativa legislativă, conform avizului nr. 484 din 29 aprilie 2014.

Comisia pentru administraţie publică şi amenajarea teritoriului a avizat negativ propunerea legislativă în şedinţa din 31 martie 2015.   

Comisia pentru agricultură, silvicultură, industrie alimentară şi servicii specifice a avizat favorabil propunerea legislativă în şedinţa din 3 februarie 2015.   
Propunerea legislativă are ca obiect modificarea Legii nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, în sensul instituirii unor măsuri de protecţie pentru terenurile aflate în administrarea institutelor şi staţiunilor de cercetare – dezvoltare pe care statul are investiţii şi pe care se desfăşoară activitatea de cercetare în domeniul agricol.
În conformitate cu prevederile art. 61 din Regulamentul Camerei Deputaţilor, republicat, cu modificări şi completări, membrii Comisiei juridice au examinat această iniţiativă legislativă în mai multe şedinţe. În data de 12 mai 2015 au avut loc dezbaterile finale asupra acestei iniţiative legislative. 

Conform listei de prezenţă la şedinţa Comisiei juridice, de disciplină şi imunităţi au fost prezenţi 23 deputaţi din totalul de 25 membri ai acesteia.  
La dezbateri au participat din partea Academiei de Ştiinţe Agricole şi Silvice Gheorghe Ionescu-Şişeşti domnul Valeriu Tabără, vicepreşedinte şi domnul Mihai Nicolescu, vicepreşedinte.
În urma examinării iniţiativei legislative, a expunerii de motive, a avizului Consiliului Legislativ, precum şi a opiniilor exprimate, membrii Comisiei au hotărât, cu unanimitate de voturi, adoptarea propunerii legislative pentru modificarea Legii nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu amendamentele admise redate în Anexă.
În raport cu obiectul şi conţinutul său, propunerea legislativă face parte din categoria legilor organice. 

                                   VICEPREŞEDINTE                                                 SECRETAR,                                      

                               Ciprian Nicolae NICA                                 Sorin Constantin STRAGEA               
	Consilier parlamentar,

Roxana David
	                                                                                                            Şef serviciu,

                                                                                                            Ciprian Bucur


	


ANEXĂ

AMENDAMENTE ADMISE:
	Nr.  crt.
	Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România
	Textul iniţiatorului
	Amendamente
	Motivare

	1. 
	
	LEGE

pentru modificarea Legii nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România


	LEGE

pentru completarea articolului 6 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România

Autor: Comisia juridică, de disciplină şi imunităţi 


	

	2. 
	
	Articol unic. - Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr. 278 din 17 mai 2013, se modifică după cum urmează:


	Articol unic. – La articolul 6 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr. 278 din 17 mai 2013, cu modificările şi completările ulterioare, după alineatul (5) se introduce un nou alineat, alin. (6) cu următorul cuprins:

„(6) Sunt exceptate de la aplicarea procedurilor prevăzute la alin. (5) suprafeţele de teren cu destinaţie agricolă indispensabile activităţii de cercetare – dezvoltare - inovare şi multiplicării materialului biologic vegetal şi animal, de utilitate publică, prevăzute în anexele nr. 1-5 şi 7 la Legea nr. 45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu - Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările şi completările ulterioare.”
Autor: Comisia juridică, de disciplină şi imunităţi

	

	3. 
	Art. 6

b) terenurile aflate în proprietatea publică şi privată a statului, cu sau fără investiţii, aflate în administrarea unor autorităţi şi instituţii publice;
c) terenurile administrate de institute şi staţiuni de cercetare, cu sau fără investiţii;


	1. La articolul 6 alineatul (2), literele b) şi c) se modifică şi vor avea următorul cuprins:

,,b) terenurile aflate în proprietatea publică şi privată a statului, cu sau fără investiţii, aflate în administrarea unor autorităţi şi instituţii publice şi cele concesionate de Agenţia Domeniilor Statului unor operatori economici;

c) terenurile administrate de institute şi staţiuni de cercetare, dacă sunt disponibile activităţii de utilitate publică;”


	1.Se elimină.

Autor: Comisia juridică, de disciplină şi imunităţi
	

	4. 
	Art. 9
(1) Institutele, staţiunile de cercetare şi instituţiile publice sunt obligate să predea Agenţiei Domeniilor Statului, în termen de 30 de zile de la data publicării în Monitorul Oficial al României, Partea I, a hotărârii Guvernului iniţiate conform art. 6 alin. (5), terenurile care fac obiectul acesteia. Procesele-verbale de predare-primire se comunică şi Autorităţii Naţionale pentru Restituirea Proprietăţilor.

	2. La articolul 9, alineatul (1) se modifică şi va avea următorul cuprins:

„Art. 9. - (1) Institutele, staţiunile de cercetare şi instituţiile publice sunt obligate să predea Agenţiei Domeniilor Statului, în termen de 30 de zile de la data publicării în Monitorul Oficial al României, Partea I, a actului normativ de trecere din domeniul public al statului în domeniul privat, conform prevederilor art. 6 alin. (5).”


	2. Se elimină.

Autor: Comisia juridică, de disciplină şi imunităţi

	

	5. 
	Art. 12

c) pe terenurile proprietate publică, trecute, în condiţiile legii, în proprietatea privată a statului, sau pe terenurile proprietate privată a statului, care au fost administrate de institute, de staţiuni de cercetare ori de instituţii publice pe raza localităţilor învecinate, aflate în acelaşi judeţ;
d) pe terenurile ocupate de izlazuri.


	3. La articolul 12 alineatul (1), literele c) şi d) se modifică şi vor avea următorul cuprins:

„c) pe terenul proprietate publică, trecut în condiţiile legii în proprietate privată a statului, concesionat de Agenţia Domeniilor Statului unor operatori economici, cele care au fost administrate de institute, staţiuni de cercetare, dacă sunt disponibile activităţii de utilitate publică sau cele administrate de alte instituţii publice, pe raza unităţii administrativ-teritoriale;

d) pe terenul proprietate publică, trecut în condiţiile legii în proprietate privată a statului, concesionat de Agenţia Domeniilor Statului unor agenţi economici, cele care au fost administrate de institute, staţiuni de cercetare, dacă sunt disponibile activităţii de utilitate publică sau cele administrate de alte instituţii publice, pe raza localităţilor învecinate, aflate în acelaşi judeţ;”


	3. Se elimină.

Autor: Comisia juridică, de disciplină şi imunităţi

	
	
	
	

	6. 
	Art. 45

(3) Dispoziţiile referitoare la menţinerea afectaţiunii de interes public pentru o perioadă de 10 ani se aplică şi terenurilor aferente imobilelor prevăzute la alin. (1) şi (2), necesare desfăşurării în condiţii optime a activităţilor de interes public.

	4. La articolul 45, alineatul (3) se modifică şi va avea următorul cuprins:

„(3) Dispoziţiile referitoare la menţinerea afectaţiunii de interes public pentru o perioadă de 10 ani, se aplică şi terenurilor aferente imobilelor prevăzute la alin. (1) şi (2), necesare desfăşurării în condiţii optime a activităţilor de interes public, precum şi terenurilor deţinute de institute naţionale, institute, centre şi staţiuni de cercetare-dezvoltare în domeniul agricol, pe durata existenţei acestora şi a menţinerii obiectului de activitate.”
	4. Se elimină.

Autor: Comisia juridică, de disciplină şi imunităţi

